
转讜住驻讜转





	讜讛讗讬讚谞讗 谞讛讜讙 注诇诪讗 诇诪拽专讬 诪砖讱 转讜专讗 讜讻讜'. 讗讜诪专 专''讬 讚讝讛 讛住讚专 诇讗 讬砖转谞讛 专拽 讻砖讞诇 驻住讞 讘讬讜诐 讞诪讬砖讬 砖讗' 讘' 拽讜专讬谉 诪砖讱 转讜专讗 讜讘讬讜诐 砖诇讬砖讬 砖讛讜讗 砖讘转 砖诇 讞讜诇 讛诪讜注讚 拽讜专讬谉 专讗讛 讗转讛 讗讜诪专 讗诇讬 讜讘讻诇诇讛 讛讜讬 驻住诇 诇讱 讻讚讗诪专讬谞谉 诇拽诪谉 讚砖讘转 砖诇 讞讜诇 讛诪讜注讚 讘讬谉 讘谞讬住谉 讘讬谉 讘转砖专讬 拽讜专讬谉 专讗讛 讗转讛 讗讜诪专 讗诇讬 讜讘讬讜诐 讚' 讜讞诪讬砖讬 讜砖砖讬 砖诇 驻住讞 砖讛讜讗 讗讘''讙 讚砖讘转 诇讗 讬拽专讗讜 驻住诇 诇讱 讘讞诪讬砖讬 砖诇 驻住讞 讻诪讜 砖专讙讬诇讬谉 讘砖讗专 砖谞讬诐 讗诇讗 讘讬讜诐 讗专讘注 讜讞诪讬砖讬 讜砖砖讬 讬拽专讗讜 拽讚砖 讘讻住驻讗 讘诪讚讘专讗: 讘诪谞讞讛 拽讜专讬谉 讘注专讬讜转. 诇驻讬 砖讛谞砖讬诐 诪拽讜砖讟讜转 讘砖讘讬诇 讻讘讜讚 讛讬讜诐 诇驻讬讻讱 爪专讬讱 诇讛讝讻讬专诐 砖诇讗 讬讻砖诇讜 讘讛谉 讜讘诪讚专砖 讬砖 砖诇讻讱 拽讜专讬谉 讘注专讬讜转 诇驻讬 砖讬砖专讗诇 注讜砖讬谉 专诪讝 诇讛拽讘''讛 砖讻砖诐 砖讛讝讛讬专 讗讜转诐 砖诇讗 诇讙诇讜转 注专讜讛 讻讱 诇讗 转讙诇讛 注专讜转诐 讘注讜谞讜转诐: 诇诪讞专 拽专讬谞谉 讜讝讗转 讛讘专讻讛 讜诪驻讟讬专讬谉 讜讬注诪讜讚 砖诇诪讛. 讜讬砖 诪拽讜诪讜转 砖谞讛讙讜 诇讛驻讟讬专 讘讜讬讛讬 讗讞专讬 诪讜转 诪砖讛 讜砖讬讘讜砖 讛讜讗 砖讛专讬 讛砖''住 讗讬谉 讗讜诪专 讻谉 讜讬砖 讗讜诪专讬诐 砖专讘 讛讗讬 讙讗讜谉 转拽谉 诇讜诪专 讜讬讛讬 讗讞专讬 诪讜转 诪砖讛 讗讘诇 讗讬谞谉 讬讜讚注讬谉 讛住讘专讗 讗诪讗讬 砖谞讛 住讚专 讛砖''住: 诪驻讟讬专 讜讬讗诪专 诇讜 讬讛讜谞转谉 诪讞专 讞讚砖. 拽砖讬讗 讗诪讗讬 讗讬谉 注讜砖讬谉 讻谉 讻砖讞诇 专''讞 讗讚专 讜专讗砖 讞讚砖 谞讬住谉 讘讗讞讚 讘砖讘转 讜讗诪讗讬 诪驻讟讬专讬谉 讘讬讛讜讬讚注 讜讘专讗砖讜谉 讘讗讞讚 诇讞讚砖 讜讬''诇 诪砖讜诐 讚讛驻讟专讛 讚讬讛讜讬讚注 诪讚讘专转 讘砖拽诇讬诐 讜诪讝讻专转 砖专讗砖 讞讚砖 讗讚专 讬讛讬讛 讘讗讜转讜 砖讘讜注:





专讘讬谞讜 讞谞谞讗诇

讘驻住讞 拽讜专讬谉 讘驻专砖转 诪讜注讚讜' 砖讘转讜专转 讻讛谞讬诐: 讗住讬拽谞讗 讜讛讗讬讚谞讗 谞讛讜讙 注诇诪讗 诪砖讱. 转讜专讗. 拽讚砖. 讘讻住驻讗. 驻住诇. 诪讚讘专讗. 砖诇讞. 讘讜讻专讗. 讜拽讜专讬谉 讜诪驻讟讬专讬谉 讻讗砖专 讻转讜讘 讘讙诪专讗.





专砖讘"讗

讜砖讗专 讻诇 讬诪讜转 讛讞讙 拽讜专讬谉 讘拽专讘谞讜转 讛讞讙.  讘讻讜诇讛 砖诪注转讬谉 诪砖诪注 砖诇讗 讛讬讜  诪讜爪讬讗讬谉 讘砖讗专 讛诪讜注讚讜转 住驻专 转讜专讛 诇拽专讜转 讘讜 驻专砖转 讛拽专讘谞讜转 讜讗谞讜 谞讜讛讙讬谉 诇讛讜爪讬讗  讘驻住讞 讜讘注爪专转 讜讘讬讜诐 专讗砖讜谉 砖诇 讞讙 讜讘专讗砖 讛砖谞讛 讜讬讜诐 讛讻驻讜专讬诐 住驻专 砖谞讬 诇拽专讜转 讘讜  讘拽专讘谉 讛讬讜诐 讗讘诇 讘住讚专 专讘 注诪专诐 讬砖谞讜 讜讗谞讜  谞讜讛讙讬谉 讻谉 注诇 驻讬 讛拽讘诇讛. 讜讗讜诇讬 谞诇诪讜讚  诪专讗砖 讞讚砖 讜讞谞讜讻讛, 讚讗诪专讬谞谉 诇注讬诇 (诪讙讬诇讛 讻讟, 讘) 诪讜爪讬讗讬谉 砖诇砖  转讜专讜转 讜拽讜专讬谉 讗讞讚 讘注谞讬谞讜 砖诇 讬讜诐 讜讗讞讚 讘专讗砖 讞讚砖 讜讗讞讚  讘讻讬 转砖讗 讜讻谉 讘讞谞讜讻讛 讗讞讚 讘注谞讬谞讜 砖诇 讬讜诐 讜讗讞讚 讘专讗砖 讞讚砖 讜讗讞讚 讘讞谞讜讻讛. 讜诪讛  砖讗谞讜 谞讜讛讙讬谉 讻谉 讘讻诇 讛讞讙讬诐 讜讗讬谉 讗谞讜 谞讜讛讙讬谉 讻谉 讘砖讘转 砖讗讬谉 诪讜爪讬讗讬谉 住驻专 转讜专讛  砖谞讬 诇拽专讜转 讘讜 讜讘讬讜诐 讛砖讘转, 讬砖 谞讜转谞讬谉 讟注诐 诇驻讬 砖讗讬谉 讘驻专砖转 拽专讘谉 砖讘转 专拽 砖谞讬  驻住讜拽讬诐 讜讗讬谉 拽讜专讬谉 诪砖诇 诪注诇讛 讜砖诇 诪讟讛 讛讬诪谞讜 诇驻讬 砖讗讬谞讜 诪注谞讬谉 砖诇 讬讜诐, 讜讬砖  讗讜诪专讬诐 诪砖讜诐 讚诇讗 拽专讬谞谉 讘驻专砖转 拽专讘谞讜转 讗诇讗 诪砖讜诐 讚讗诪专讬谞谉 诇拽诪谉 讘住诪讜讱 (注诪讜讚  讘) 讻讘专 转拽谞转讬 诇讛诐 住讚专 拽专讘谞讜转 讘讝诪谉 砖拽讜专讬谉 讘讛谉 诪注诇讛 讗谞讬 注诇讬讛谉 讻讗讬诇讜  讛拽专讬讘讜 诇驻谞讬 讜讻讜' 讜讘拽专讘谉 砖讘转 讗讬谉 讘讜 诇讻驻专 讜讗讬谞讜 讘讗 讗诇讗 诇专爪讜谉.
讜讘注谞讬谉 拽专讬讗转 拽专讘谞讜转 讛讞讙 讬砖 诪讞诇讜拽转 讘讬谉 讛讙讗讜谞讬诐 讝"诇 诇讚讘专讬 专砖"讬  讝"诇, 诇驻讬 砖讛讙讗讜谞讬诐 讝"诇 讗讜诪专讬诐 砖讛专讗砖讜谉 拽讜专讗 讜讘讬讜诐 讛砖谞讬 讜讛砖谞讬 拽讜专讗 讜讘讬讜诐  讛砖诇讬砖讬 讜讛砖诇讬砖讬 讚讜诇讙 讜讞讜讝专 讜拽讜专讗 讜讘讬讜诐 讛砖诇讬砖讬 讜讛专讘讬注讬 讞讜讝专 讜讚讜诇讙 讗转 讛讻诇  讜拽讜专讗 讜讘讬讜诐 讛砖谞讬 讜讘讬讜诐 讛砖诇讬砖讬 砖讛讜讗 住驻拽 讛讬讜诐 讗诐 砖谞讬 讜讗诐 砖诇讬砖讬 讜专砖"讬 讝"诇  讻转讘 砖讛专讗砖讜谉 拽讜专讗 讘讬讜诐 讛砖谞讬 讜讛砖谞讬 拽讜专讗 讘讬讜诐 讛砖诇讬砖讬 讜讛砖诇讬砖讬 拽讜专讗 讘讬讜诐  讛专讘讬注讬 讜讛专讘讬注讬 砖讛讜讗 谞讜住祝 讘砖讘讬诇 讞讜诇讜 砖诇 诪讜注讚 讛讜讗 拽讜专讗 住驻拽讜 砖诇 讬讜诐 讜诪讛  讛谉 讜讘讬讜诐 讛砖谞讬 讜讘讬讜诐 讛砖诇讬砖讬.



讘讬讜诐 讟讜讘 讛讗讞专讜谉 砖诇 讞讙 拽讜专讬谉  诪爪讜转 讜讞讜拽讬诐 讜讻诇 讛讘讻讜专. 讻诇讜诪专  砖诪转讞讬诇 讘驻专砖转 注砖专 转注砖专. 诪讻讗谉 诪砖诪注 砖诇注讜诇诐 诪转讞讬诇 注砖专 转注砖专, 讜讗讬谉 讗谞讜  谞讜讛讙讬谉 讻谉 讗诇讗 讘砖讞诇 诇讛讬讜转 讘砖讘转.





讛诪讗讬专讬

讜讗讬谉 诪驻住讬拽讬谉 讘拽诇诇讜转 讗诇讗 讗' 拽讜专讗 讗转 讻讜诇诐 讜驻专砖讜讛 讘讙诪' 讚讜拽讗 讘砖诇 转讜专转 讻讛谞讬诐 讻诪讜 砖讬转讘讗专 讜讻谉 驻讬' 讛讟注诐 诪驻谞讬 砖讗讬谉 讗讜诪专讬' 讘专讻讛 注诇 讛驻讜专注谞讜' 讗诇讗 讻砖讛讜讗 诪转讞讬诇 诪转讞讬诇 讘驻住讜' 砖诇驻谞讬讛诐 讜讻砖讛讜讗 诪住讬讬' 诪住讬讬诐 讘驻住' 砖诇讗讞专讬讛诐 讜讘讛讙讚讛 驻讬' 诇诪讛 讗讬谉 诪驻住讬拽讬谉 讘拽诇诇讜转 注诇 砖诐 讗诇 转注诪讜讚 讘讚讘专 专注 专讘讬 讬讛讜砖注 讗讜诪专 注诇 砖诐 注诪讜 讗谞讻讬 讘爪专讛 讗诪专 讛拽讚讜砖 讘专讜讱 讛讜讗 讗讬谞讜 讘讚讬谉 砖讬讛讬讜 讘谞讬 诪转拽诇诇讬谉 讜讗谞讬 诪转讘专讱 讘砖谞讬 讜讘讞诪讬砖讬 讜讘砖讘转 讘诪谞讞讛 拽讜专讬谉 讻住讚专谉 专"诇 讻住讚专 讛砖讘讜注 讜讗讬谉 注讜诇讛 诇讛诐 诪谉 讛诪谞讬谉 讻诇讜诪专 砖讬拽专讗 讘讘' 诪诪拽讜诐 砖住讬讬诐 讘砖讘转 讘诪谞讞讛 讜砖讬拽专讗 讘讛' 诪诪拽讜诐 砖住讬讬诐 讘砖谞讬 讗诇讗 诪拽讜诐 砖诪转讞讬诇 讘诪谞讞讛 诪转讞讬诇 讘讘' 讜讛' 讜讘砖讘转 讛讘讗讛 砖谞讗诪专 讜讬讚讘专 讜讙讜' 讻诇讜诪专 诪讛 砖讗谞讜 诪讝拽讬拽讬谉 诇拽专讜讗 讘讻诇 讝诪谉 诪注谞讬讬谞讜 砖诇 讬讜诐 讛讜讗 诪讟注诐 诪"砖 讜讬讚讘专 诪砖讛 讗转 诪讜注讚讬 讬讬' 讗诇 讘谞讬 讬砖专讗诇:



讝讛讜 讘讬讗讜专 讛诪砖谞讛 讜讝讛讜 诪讛 砖讘讗 讘讙诪专讗 诇讛砖诇讬诐 注谞讬谉 讛诪讻讜讜谉 讘讛:



讘讬诪讜转 讛驻住讞 砖讛诐 讞' 讘讙讜诇讛 拽讜专讬谉 诪砖"讱 转讜专"讗 拽讚"砖 讘讻住驻"讗 驻住"诇 讘诪讚讘专"讗 砖诇"讞 讘讜讻专"讗 讜住讚专 讝讛 讻砖讞诇 驻住讞 讘讗讙"讝 讗讘诇 讗诐 讞诇 讘讛' 爪专讬讻讬谉 诇拽专讜转 讘砖讘转 砖讘讞讜诇 讛诪讜注讚 砖讛讜讗 讬讜诐 讙' 专讗讛 讗转讛 讗讜诪专 讗诇讬 讜讻讜' 讜拽讘注讜 讘讛 讛讙讗讜谞讬诐 砖讛住讚专 诪砖转谞讛 诪砖"讱 转讜专"讗 驻住"诇 讘诪讚讘专"讗 拽讚砖 讘讻住驻讗 砖诇讞 讘讜讻专讗 砖诇讗 诇讛驻专讬讚 讗讞转 诪讛谉 诪讘转 讝讜讙讛 讜讬砖 谞讜讛讙讬谉 讘讛 诪砖讱 转讜专讗 驻住诇 拽讚"砖 讘讻住驻"讗 讘诪讚讘专"讗 讜讻讜' 讘讬讜诐 讗' 诪驻讟讬专讬谉 讘驻住讞 讙诇讙诇 讜诪讞专转讜 讘驻住讞 讬讗砖讬讛讜 讘讬讜诐 讝' 讘砖讬专转 讚讜讚 讻谞讙讚 砖讬专转 讛讬诐 讜讬讜诐 讗讞专讜谉 讘注讜讚 讛讬讜诐 砖诪驻诇转讜 砖诇 住谞讞专讬讘 讘驻住讞 讛讬转讛 讘注爪专转 讬讜诐 讗' 讘讞讚砖 讛砖诇讬砖讬 讜诪驻讟讬专讬谉 讘诪专讻讘讛 讬讜诐 砖谞讬 讘讻诇 讛讘讻讜专 讜诪驻讟讬专讬谉 讘讞讘拽讜拽 讘专讗砖 讛砖谞讛 讬讜诐 讗' 讜讛' 驻拽讚 讗转 砖专讛 讜诪驻讟讬专讬谉 讘讞谞讛 [讬讜诐 砖谞讬 讜讛讗诇讛讬诐 谞住讛 讗转 讗讘专讛诐 讜诪驻讟讬专讬谉 讛讘谉 讬拽讬专 诇讬 讗驻专讬诐 讜讻讜' 讘讬讛"讻 砖讞专讬转 讗讞专讬 诪讜转 讜诪驻讟讬专讬谉 住讜诇讜 住讜诇讜] 讘诪谞讞讛 讘注专讬讜转 讜诪驻讟讬专讬谉 讘讬讜谞讛 讘讞讙 讘砖谞讬 讬诪讬诐 讛专讗砖讜谞讬诐 拽讜专讬谉 砖讜专 讗讜 讻砖讘 讜诪驻讟讬专讬谉 讘讬讜诐 讗' 讛谞讛 讬讜诐 讘讗 诇讬讬' 讜讬讜诐 砖谞讬 讜讬拽讛诇讜 讗诇 讛诪诇讱 砖诇诪讛 讜讘讞讜诇讜 砖诇 诪讜注讚 讘拽专讘谞讜转 讛讞讙 讜讛转讘讗专 讘诪住' 住讜讻讛 砖诪讚诇讙讬谉 讘讛诐 讜驻专砖讜 讛讙讗讜谞讬诐 讘注谞讬谉 讝讛 砖讘砖谞讬 讬诪讬' 讛专讗砖讜谞讬诐 拽讜专讬谉 讘住驻专 砖谞讬 讜讘讞诪砖讛 注砖专 讬讜诐 讘诇讘讚 讜讘讬讜诐 讙' 砖讛讜讗 专讗砖讜谉 诇讞讛"诪 讜讛讜讗 讙' 住驻拽 砖谞讬 拽讜专讗 讻讛谉 讜讘讬讜诐 讛砖谞讬 讜诇讜讬 拽讜专讗 讜讘讬讜诐 讛砖诇讬砖讬 讜讚' 拽讜专讗 讜讘讬讜诐 讛砖谞讬 讜讘讬讜诐 讛砖诇讬砖讬 讜注诇 驻讬 住讚专 讝讛 注讚 讬讜诐 砖讘讬注讬 讜砖讘讬注讬 讘讻诇诇 讜谞诪爪讗 砖诇讗 拽专讗讜 讗诇讗 讛诇讻转 讛讬讜诐 讗讜 住驻拽讜 讜讙讚讜诇讬 讛专讘谞讬诐 诪住讚专讬谉 砖讘专讗砖讜谉 砖诇 讞讛"诪 拽讜专讗 讻讛谉 讘讬讜诐 讛砖谞讬 讜诇讜讬 讘讬讜诐 讛砖诇讬砖讬 讜讬砖专讗诇 拽讜专讗 讘砖诇 诪讞专 讘讬讜诐 讛讚' 讜专讘讬注讬 讞讜讝专 讜拽讜专讗 砖谞讬 讜砖诇讬砖讬 讜讻谉 讘讻诇 讛讬诪讬诐 讞讜抓 诪讬讜诐 讗讞专讜谉 砖讗"讗 诇拽专讜讗 砖诇 拽讚砖 讘讞讜诇 讜诪住讚专讬谉 讘讜 砖讬讛讗 讻讛谉 拽讜专讗 讘讞诪讬砖讬 讜诇讜讬 讘砖砖讬 讜讬砖专讗诇 讘砖讘讬注讬 讜专讘讬注讬 讘砖砖讬 讜砖讘讬注讬 讜讗讬谉 讝讛 住讚专 谞讻讜谉 讻诇诇 讜讛讬讗讱 讬拽专讗 讘讻诇 讬讜诐 讘讛诇讻转 诪讞专 讜讻谉 讛讬讗讱 拽讜专讗 讘讬讜诐 讛砖讘讬注讬 讘砖诇 讞诪讬砖讬 讜讛注讬拽专 讻讚讘专讬 讛讙讗讜谞讬诐 讜讻谉 讬砖 砖诪砖谞讬谉 讗转 讛住讚专 讘讚专讻讬诐 讗讞专讬诐 砖讗讬谉 谞专讗讬诐 讜讻讘专 讻转讘谞讜诐 讘驻讬专讜砖谞讜 讜砖诪讬谞讬 注爪专转 拽讜专讬谉 讘讻诇 讛讘讻讜专 讜讘住驻专讬诐 讬砖谞讬诐 专讗讬转讬 诪爪讜转 讜讞讜拽讬诐 讜讘讻讜专讜转 讜专"诇 砖诪转讞讬诇讬谉 讘注砖专 转注砖专 砖讬砖 砖诐 诪爪讜转 讜讞讜拽讬诐 讜讻诇 讛讘讻讜专 讜诇讗 谞讛讙讜 讻谉 讗诇讗 讻砖讞诇 讘砖讘转 讜诪驻讟讬专讬谉 讜讬讛讬 讻讻诇讜转 砖诇诪讛 讜诇诪讞专 讜讝讗转 讛讘专讻讛 讜诪驻讟讬专讬谉 讘讗讞专讬 诪讜转 诪砖讛 砖讘转 砖讞诇 诇讛讬讜转 讘讞讛"诪 讘讬谉 讘驻住讞 讘讬谉 讘住讜讻讜转 拽讜专讬谉 专讗讛 讗转讛 讗讜诪专 讗诇讬 讜诪驻讟讬专讬谉 讘驻住讞 讛讬转讛 注诇讬 讜讘转砖专讬 讘讬讜诐 讘讗 讙讜讙 讘讞谞讜讻讛 讘谞砖讬讗讬诐 讜诪驻讟讬专讬谉 讘谞专讜转 讝讻专讬讛 讜讗诐 讬砖 讘讛 讘' 砖讘转讜转 诪驻讟讬专讬谉 讘讗' 讘谞专讜转 讝讻专讬讛 讜讘讘' 讘谞专讜转 砖诇诪讛 讘驻讜专讬诐 讜讬讘讗 注诪诇拽 讘专"讞 讜讘专讗砖讬 讞讚砖讬讻诐 讜讗诐 讞诇 讘砖讘转 诪驻讟讬专讬谉 讘讛砖诪讬诐 讻住讗讬 讜专"讞 砖讞诇 诇讛讬讜转 讘讗' 讘砖讘转 诪驻讟讬专讬谉 讘砖讘转 砖诇驻谞讬讜 诪讞专 讞讚砖:





转讜住驻讜转 专讬"讚 (诪讛讚讜专讛 拽诪讗)

驻讬住拽讗 讘驻住住讞 拽讬专讬谉 讘驻专砖转 诪讜讚注讜转 讻讜' 讗诪专 讗讘讬讬 讜讛讜讗 讚诇讗 谞讛讜讙 注诇诪讗 诇诪拽专讬 诪砖讱 转讜专讗 讻讜' 讗诪专 专讘讬谞讜 砖诪注讜谉 拽讬讬专讬 讝爪讜拽"诇 讘讛诇讻讜转 讙讚讜诇讜转 砖讞讬讘专 讘住讬讚讜专 驻专砖讬讜转 砖诇 讬诪讬诐 讟讜讘讬诐 讜讻讛诇讬谉 讗专讘注讛 讬讜诪讬 讚诪讜注讚讗 讻诇 讬讜诪讗 讜讬讜诪讗 诪驻拽讬谉 转专讬谉 住讬驻专讗 讘讞专 拽讬专讬谉 转诇转讗 讙讘专讬 讘注谞讬谞讗 讚讬讜诪讗 讜讞专 拽专讬 讘驻谞讞住 诪谉 讜讛拽专讘转诐 讗砖讛 讚驻住讞 注讚 住讜祝 驻讬住拽讗 讜讘诪讛讚讜专讗 讞讝专转讬 讘讛诇讻讛 诇诪爪讜讗 诪拽讜诐 诇拽专讬讗转 讛诪讜住驻讬谉 讜讗诇 诪爪讗转讬 诇讗 讘诪砖谞讛 讜诇讗 讘讘专讬讬转讗 讜诇讗 讘讙诪专讗 砖拽专讬讗转 讻诇 讛诪讜注讚讜转 诪驻讜专砖讜转 讘讙诪专讗 讜讻诪讛 讘谞讬 讗讚诐 拽讜专讬谉 讘诪讜注讚讜转 诪驻讜专砖 诇拽诪谉 讘诪转谞讬' 讜拽专讬讗转 讛诪讜住驻讬谉 讗讬谞讛 谞讝讻专转 讻诇诇 讘砖讜诐 诪拽讜诐 讜谞"诇 砖讗讬谞讜 诇讗 转讬拽讜谉 讛讙讗讜谞讬诐 砖讬拽专' 讛诪驻讟讬专 讘诪讜住驻讬谉 讻讚讬 诇讙讜专住诐 砖诇讬讞 爪讬讘讜专 讜讬讗诪专 讗讜转诐 讘转讞诇讛 讜诪驻谞讬 砖讛诪驻讟讬专 讗讬谞讜 拽讜专讗 讘转讜专讛 讗诇讗 诇讻讘讜讚 讛转讜专讛 诇讗 讞砖砖讜 砖谞拽专讗讜 讘诪讛 砖拽专讗讜 讛专讗砖讜谞讬诐 讗诇讗 转讬拽谞讜 砖讬拽专讗 讘诪讜住驻讬谉 讜讘讗讬诇讜 讗专讘注转 讬诪讬 讛诪讜注讚 砖讗讬谉 讛驻讟专讛 转拽谞讜 砖讬拽专讗 讛专讘讬注讬 讘诪讜住驻讬谉 讻讚讬 诇讙讜专住诐 砖诇讬讞 爪讬讘讜专 讗注"驻 砖讗讬谞讜 诪讻讞 讛讛诇讻讛:





诪讛专砖"讗 - 讞讬讚讜砖讬 讛诇讻讜转

讙诪专讗 讘讞讚砖 讛砖讘讬注讬 讻讜' 讻爪"诇:


砖诐 讻诇 讛讘讻讜专 诪爪讜转 讜讞讜拽讬诐 讻讜'. 注讬' 讘专"谉 砖讬砖 谞讜住讞讜转 讻谉 讗讘诇 讘专讬"祝 讜专讗"砖 讗讬谞讜 讜讻谉 谞专讗讛 诪驻专砖"讬:


转讜住' 讘讚"讛 诪驻讟讬专 讜讬讗诪专 诇讜 讬讛讜谞转谉 讻讜' 拽砖讬讗 讗诪讗讬 讻讜' 讜讬"诇 诪砖讜诐 讚讛驻讟讜专转 讬讛讜讬讚注 诪讚讘专转 讘砖拽诇讬诐 讜诪讝讻专转 讻讜' 注讻"诇 讜讘诪专讚讻讬 诪住讬讬诐 讜讻谉 讛驻讟讜专转 讘专讗砖讜谉 讘讗讞讚 诇讞讚砖 讛讬讗 诪讜讻讞转 砖讘讗讜转讛 砖讘讜注 讬讛讬讛 专"讞 谞讬住谉 注讻"诇 诪讬讛讜 注讬拽专 拽讜砖讬讬转诐 讗讬谞讛 诪讘讜专专转 诇谉 诪讗讬 讗讜诇诪讬讛 讛驻讟讜专转 讚诪讞专 讞讚砖 诪讛驻讟讜专转 砖拽诇讬诐 讜讛讞讚砖 砖转讚讞讛 讗讜转诐 讜注讜讚 讗诪讗讬 诇讗 转讬拽砖讬 诇讛讜 讻谉 讘专"讞 讗讚专 讗讜 谞讬住谉 砖讞诇 讘砖讘转 讚诇讗 诪驻讟讬专讬谉 讘专"讞 讜讬"诇 讚讜讚讗讬 讘专讗砖 讞讚砖 讗讚专 讗讜 谞讬住谉 砖讞诇 讘砖讘转 讛讜讬 讛驻讟讜专转 讬讛讜讬讚注 讗讜 讘专讗砖讜谉 诇讞讚砖 讟驻讬 诪注谞讬谉 讛拽专讬讗讛 讘诪讗讬 讚住诇讬拽 诪讬谞讬讛 砖讛诪驻讟讬专 拽专讗 讘住"转 砖诇讬砖讬 讘砖拽诇讬诐 讜讘驻专砖转 讛讞讚砖 讗讘诇 讛驻讟讜专转 诪讞专 讞讚砖 讗讬谞讛 讻诇诇 诪注谞讬谉 讛拽专讬讗讛 讜讗驻"讛 讛讬讗 讚讜讞讛 讻诇 讛驻讟专讜转 砖诇 住讚专 讛砖谞讛 砖讛诐 诪注谞讬谉 讛拽专讬讗讛 讗诪讗讬 诇讗 转讚讞讛 讙诐 讗诇讜 讜拽"诇:





诪讛专砖"讗 - 讞讬讚讜砖讬 讗讙讚讜转

讻"诪 砖讗转讛 诪讜爪讗 讙讘讜专转讜 砖诇 讻讜'. 诇讗讜 讚讜拽讗 讻诇 诪拽讜诐 讚讘讻诪讛 诪拽专讗讜转 诪爪讬谞讜 讙讘讜专转讜 砖诇 讛拽讘"讛 讜诇讗 讻转讬讘 讘转专讬讛 注谞讜转谞讜转讜 讗诇讗 讚讻诇 诪拽讜诐 专"诇 讘讬谉 讘转讜专讛 讜讘讬谉 讘谞讘讬讗讬诐 讜讘讬谉 讘讻转讜讘讬诐 讻讚诪住讬拽 讜诇讗讜 讚讜拽讗 谞拽讟 讙讘讜专转讜 讚讘讛谞讬 拽专讗讬 讚诪讬讬转讬 诪谞讘讬讗讬诐 讜讻转讜讘讬诐 诇讗 讻转讬讘 诇砖讜谉 讙讘讜专讛 讗诇讗 讚专"诇 讘讻"诪 砖讛讝讻讬专 讛转专讜诪诪讜转 诪注诇转讜 砖诇 讛拽讘"讛 讗讘诇 诪砖讜诐 讚讘讛讗讬 拽专讗 讚转讜专讛 讻转讬讘 讘讬' 讛讗诇 讛讙讚讜诇 讛讙讘讜专 讜讛谞讜专讗 谞拽讟 讟驻讬 讙讘讜专 讚专"诇 讚讗讬谉 诪讚转讜 讬转' 讘"讛 讻诪讚转 讘"讜 砖讛讙讘讜专 诪专讞讬拽 讛谞讚讻讗讬诐 讜砖驻诇讬 专讜讞 讻讙讜谉 讬转讜诪讬诐 讜讗诇诪谞讜转 讜诪讚转讜 讬转' 讘"讛 讗讬谞讜 讻谉 讗诇讗 砖讛讜讗 诪拽专讘谉 讜诪砖讙讬讞 讘讛谉 讘讬讜转专 讜专砖"讬 讘讞讜诪砖 诇拽讞 诇注爪诪讜 讚专讱 讗讞专转 砖驻讬专砖 注讜砖讛 诪砖驻讟 讬转讜诐 讜讗诇诪谞讛 讛专讬 讙讘讜专' 讜讗爪诇 讙讘讜专转讜 讗转讛 诪讜爪讗 注谞讜转谞讜转讜 讜讗讜讛讘 讙专 讜讻讜' 讗讘诇 住讜讙讬讗 讚砖诪注转讬' 讗讬谞讛 讻谉 讗诇讗 讚讙讘讜专转讜 讗转讛 诪讜爪讗 讘拽专讗 讚诇注讬诇 诪讬谞讬讛 讻讬 讛' 讗诇讛讬讻诐 讜讙讜' 讜讘拽专讗 讚讘转专讬讛 注讜砖讛 诪砖驻讟 讬转讜诐 讜讙讜' 讛讬讗 注谞讜转谞讜转讜 砖诪砖讙讬讞 讘讞讜诇砖讬 讜谞讚讻讗讬 专讜讞 讜讗讬谉 讚讘专讬 专砖"讬 讘讞讜诪砖 住讜讘诇 诇驻专砖 讻谉 讜讚讜"拽:





专砖"砖

讙诪专讗 讜诇诪讞专 讻诇 讛讘讻讜专. 注转讜讬"讟 砖讻' 讚诪讬 砖诇讗 拽讬讬诐 诪爪讜转 砖诪讞讛 讬拽讬讬诪讜 注讚讬讬谉. 诪砖诪注 讚讬砖 诇讛 转砖诇讜诪讬谉 讜注诪砖"讻 讘讞讙讬讙讛 (讜 讘) 讘住"讚:



专砖"讬 讚"讛 讛"讙 转"专. 讗诇讗 砖讘注诇讬 讛讙诪专讗 讻讜' 砖谞讛讙讜 诇注砖讜转 讘"讬 诇拽专讜转 讘讬讜诐 砖谞讬 讻讜'. 谞"诇 讚诇讗 讘讚讬讜拽 讻转讘 讻谉 讚讗祝 讛讗 讚讬讜"讟 讛讗讞专讜谉 砖"驻 拽讜专讬谉 讜讬讛讬 讘砖诇讞 讜讚讬讜"讟 讛讗讞专讜谉 (砖诇 住讜讻讜转) 拽讜专讬谉 讻讛"讘 讗祝 砖讛诪讛 谞讛讜讙讬诐 讙诐 讘讗"讬 讗讬谞诐 讗诇讗 讛讜住驻讛 诪讘注讛讙"诪 (讜讘讝讛 讗"砖 诪讛 砖驻住拽 讘砖讜"注 住讬' 转专住"讞 讚讘讗"讬 拽讜专讬谉 讘砖诪"注 讘讜讝讗转 讛讘专讻讛. 讜讛讘讛"讙 讛注诇讛 讘爪"注 诪讛讙诪' 讛诇讝讜. 讚讛讙诪' 讗讬讬专讬 讘讞讜"诇) 讜专讗讬讛 诪讚诇"拽 讘诪拽讜诐 讜诇诪讞专 讜讛讗讬讚谞讗 讻诪讜 讘讬诪讬诐 讛专讗砖讜谞讬诐 讜讘注爪专转 讜讘专"讛 讜讻"诪 诪专讗砖讬转 讚讘专讬 专砖"讬 注爪诪讜 砖讻' 注讚 讜砖讗专 讻诇 讬诪讜转 讛讞讙 讜讻谉 诪讘讜讗专 讘转讜住驻转讗:



专砖"讬 讚"讛 注讜讚 讛讬讜诐. 诇驻讬 砖诪驻诇转讜 讻讜' 讘诇讬诇 驻住讞 讛讬'. 注诪砖"讻 讘住"讚 讘砖"专 驻讬"讞 讗讜转 讬' 讘诪"转 讜诇"谞 诇讛讜住讬祝 诪砖讜诐 讚讻转讬讘 砖诐 讜讛讞专讬诐 讛' 讗转 诇砖讜谉 讬诐 诪爪专讬诐 讻讜' 讜讛讬转讛 诪住诇讛 讻讜' 讻讗砖专 讻讜' 讘讬讜诐 注诇讜转讜 诪讗"诪:



转讚"讛 讘诪谞讞讛. 诇驻讬 砖讛谞砖讬诐 诪拽讜砖讟讜转 讻讜'. 注讬' 砖诇讛讬 转注谞讬转:





讛讙讛讜转 讬注讘"抓

专砖"讬 讚"讛 拽讜专讬谉 讘注专讬讜转 讻讜壮 诪讞诪讚转谉:


 谞"讘 讛讻讬 转谞讬谞谉 砖讬诇讛讬 诪讻讜转 讜讛讛讬讗 讗拽专讗 拽讗讬 诪讬讛讜 讘转专 讚讻讞诇讜讛讜 讗谞砖讬 讻讛"讙 诇注讬谞讬讛 讚讬爪讛"专 讜讗讛谞讬 讚诇讗 诪拽谞讬 讗讬谞砖 讘拽专讬讘转讬讛 (讬讜诪讗 住"讟 讘壮 住谞讛讚专讬谉 住"讚 讗') 诇讗 讚讬讬拽 诇讬砖谞讗 讚专砖"讬 讻讜诇讬 讛讗讬 讚讛讗讬讚谞讗 诇讗讜 注讘讬专讛 诪爪讜讬讛 讛讬讗 讜讗讬谉 讬爪专讜 转讜拽驻讜 注诇讬讛. 讗诇讗 砖讬"诇 讚诇讗 讗讛谞讬 讗诇讗 诇拽专讬讘转讬讛 讚讛讬讬谞讜 讗诪讜 讜讗讞讜转讜 讜讘转讜 讜讚讻讜讜转讬讬讛讜 讚诪砖讜诐 拽讜专讘讛 讚讬讚讬讛 讜讗讻转讬 讗讬讻讗 讗壮壮讗 讞诪讜转讜 讜讻诇转讜 讜讗讞讜转 讗砖转讜. 讜讘注讜"讛 讘讚讜专 讗讞专讜谉 讛诇讝 讞讝专 讬爪讛"专 讚注讘讬专讛 诇讗讬转谞讜 讛专讗砖讜谉 讗诇 驻专讬爪讬 讘谞讬 注诪讬谞讜 讛讻转 讛诪讜讚讞转 讛专爪讛 讗讞专 爪讘讬 诪讜讚讞 诇讘讗专 砖讞转:





讘谉 讬讛讜讬讚注

讻旨指诇 诪指拽讜止诐 砖讈侄讗址转旨指讛 诪讜止爪值讗 讙旨职讘讜旨专指转讜止 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗, 讗址转旨指讛 诪讜止爪值讗 注址谞职讜职转指谞讜旨转讜止. 谞专讗讛 诇讬 讘住"讚 砖诐 '讗讛讬讛' 讬砖 讘诪讬诇讜讗讜 诪住驻专 注植谞指讜指讛 [131] 讻讝讛, 讗诇"祝 讛"讬 讬讜"讚 讛"讗, 讜讬讚讜注 砖砖诐 '讗讛讬讛' 讛讜讗 讘讘讬谞讛, 讜讗讬转讗 讘讝讜讛专 讛拽讚讜砖 讘讬谞讛 讙讘讜专讗谉 诪转注专讬谉 诪讬谞讗, 讜诇讝讛 讗诪专 讻旨指诇 诪指拽讜止诐 砖讈侄讗址转旨指讛 诪讜止爪值讗 讙旨职讘讜旨专指转讜止 砖讈侄诇 讛址拽旨指讚讜止砖讈 讘旨指专讜旨讱职 讛讜旨讗, 专讜爪讛 诇讜诪专 讘砖诐 '讗讛讬讛' 砖讛讜讗 住讜讚 讘讬谞讛 讚讙讘讜专讗谉 诪转注专讬谉 诪讬谞讛, 讗址转旨指讛 诪讜止爪值讗 注址谞职讜职转指谞讜旨转讜止 讻讬 讘砖诐 讝讛 谞专诪讝 诪住驻专 注植谞指讜指讛.



诇止讗 讚旨址讬旨指谉 诇指讛侄诐 诇职讬执砖讉职专指讗值诇 砖讈侄讞讜止讟职讗执讬谉 诇职驻指谞址讬, 讗侄诇旨指讗 砖讈侄诪旨址讟职专执讬讞执讬谉 讗讜止转执讬 诇值讬讚址注 讗值讬讝讜止 讙旨职讝值专指讛 拽指砖讈指讛 讗指讘执讬讗 注植诇值讬讛侄诐. 讛讗 讜讚讗讬 讗讬谉 讟讜专讞 砖讬讬讱 讗爪诇讜 讬转讘专讱, 讻讬 讛讜讗 讬转讘专讱 诇讗 讬讬注祝 讜诇讗 讬讙注, 讗讬谉 讞拽专 诇转讘讜谞转讜, 讜讻诇 讛注讜诇诐 讻讜诇讜 住讜拽专讜 讘住拽讬专讛 讗讞转, 讚讻转讬讘 (讬砖注讬讛 诪, 讻讜) 讛址诪旨讜止爪执讬讗 讘职诪执住职驻指旨专 爪职讘指讗指诐, (转讛诇讬诐 诇讙, 讟讜) 讛址诪值旨讘执讬谉 讻指旨诇 诪址注植砖值讉讬讛侄诐, 讗讱 诇砖讜谉 讝讛 谞讗诪专 诇砖讻讱 讗转 讛讗讜讝谉, 诇讛诇讛讬讘 诇讘讘讜转 讬砖专讗诇 讜诇讛讞专讬讚诐 砖讬讛讬讛 讛注讜谉 拽砖讛 讜讞诪讜专 讘注讬谞讬讛诐 讜讬注砖讜 转砖讜讘讛.
讜注讜讚 谞专讗讛 诇讬 谞拽讬讟 讛讻讬 注诇 讚专讱 诪讛 砖讻转讘 专讘讬谞讜 诪讛专"诐 讗诇砖讬讱 讝"诇 讘讘讬讗讜专 '诪谞讗谉 诇讬讚注 讛谞讜转专讬诐' (专砖"讬 注诇 讘诪讚讘专 讗, 讗) 讚讛讻讜谞讛 讛讜讗 砖讬讛讬讜 讛谞讜转专讬诐 讬讜讚注讬谉 讻诪讛 讛谉, 讜讻谉 讻讗谉 诇讬讚注 讛诪诇讗讻讬诐 讜谞砖诪讜转 讛爪讚讬拽讬诐 讗讬讝讜 讙讝专讛 拽砖讛 讗讘讬讗 注诇讬讛诐 讬注谉 讻讬 讚专讻讜 讬转讘专讱 诇讛讜讚讬注 转讞诇讛 讗转 讛讙讝专讛 诇诪诇讗讻讬诐 讜谞砖诪讜转 讛爪讚讬拽讬诐 讗砖专 诇诪注诇讛 讘砖诪讬诐 讜讗砖专 讘讙谉 注讚谉 讛讗专抓 讻讚讬 砖讬转驻诇诇讜 注诇 讛讞讬讬诐 讻诪讜 砖谞讗诪专 (注诪讜住 讙, 讝) '讻执旨讬 诇止讗 讬址注植砖侄讉讛 讗植讚止' 讗直诇止拽执讬诐 讚指旨讘指专 讻执旨讬 讗执诐 讙指旨诇指讛 住讜止讚讜止 讗侄诇 注植讘指讚指讬讜 讛址谞职旨讘执讬讗执讬诐'.





驻转讞 注讬谞讬诐

讗讬谉 诪驻住讬拽讬谉 讘拽诇诇讜转 讜讻讜'. 注诪"砖 讛专讘 讟"讝 住讬' 转讻"讞 讜诪"砖 讗谞讗 讘专讬讛 拽诇讛 讘住驻专讬 讛拽讟谉 讘专讻讬 讬讜住祝 讗"讞 住讬' 拽诇"讟 讜砖诐 讘诪讞讝讬拽 讘专讻讛 注诇 讚讘专讬 诪讛专讬诪"讟 讜拽爪转 讗讞专讜谞讬诐 讘住"讚 注"砖 讘讗讜专讱:


讘注爪专转 砖讘注讛 砖讘讜注讜转 讜讻讜'. 注诪"砖 讘驻住拽讬 转讜住驻讜转 讜诪"砖 讛专讘 驻专讬 讞讚砖 住讬' 转专爪"讚 讜诪"砖 讘注谞讬讜转讬 讘住' 讛拽讟谉 诪讞讝讬拽 讘专讻讛 砖诐 讘住"讚:

